ആരോഗ്യമുള്ള നല്ല തലച്ചോറിനായി കഴിക്കൂ. ഈ ഭക്ഷണങ്ങള്! തലച്ചോറ് ഒരു പ്രധാന അവയവവും കേന്ദ്ര നാഡീവ്യവസ്ഥയുടെ ഭാഗവുമാണ്. ശരീരത്തിലെ ഏതൊരു അവയവത്തെയും പോലെ തലച്ചോറിന്റെ ആരോഗ്യവും വളരെ പ്രധാനമാണ്. തലച്ചോറിന്റെ ആരോഗ്യം കാര്യക്ഷമമല്ലെങ്കില് എല്ലാം അവതാളത്തിലാകും. ഓര്മ്മശക്തിയും ബുദ്ധിശക്തിയും ഇല്ലെങ്കില് തന്നെ നമുക്ക് നിലനില്പ്പ് ഉണ്ടാവില്ല. തലച്ചോറിനെ ആരോഗ്യത്തോടെ നിലനിര്ത്തുന്നതിന് ചില ഭക്ഷണ പദാര്ത്ഥങ്ങള് സഹായിക്കും. ആരോഗ്യകരമായ കൊഴുപ്പുകളുടെയും ഒമേഗ 3 ഫാറ്റി ആസിഡുകളുടെയും ഉറവിടമാണ് മത്തി, സാല്മണ് തുടങ്ങിയ മത്സ്യങ്ങള്. തലച്ചോറിന്റെ ആരോഗ്യം നിലനിര്ത്താനും മെച്ചപ്പെടുത്താനും ആവശ്യമായ ഒരു പോഷകമായി ഒമേഗ 3 ഫാറ്റി ആസിഡ് മാറിയിരിക്കുന്നു. ന്യൂറോ ഡീജനറേറ്റീവ് രോഗങ്ങള് വരാനുള്ള സാധ്യത കുറയ്ക്കുന്നതിന് ഒമേഗ 3 ഫാറ്റി ആസിഡുകള് പ്രധാനമാണെന്ന് Bentham Scienceയില് പ്രസിദ്ധീകരിച്ച പഠനത്തില് പറയുന്നു.വാള്നട്ട്, നിലക്കടല, ബദാം തുടങ്ങിയ നട്സുകള് ആരോഗ്യകരമായ കൊഴുപ്പുകളുടെയും പ്രോട്ടീന്റെയും സമൃദ്ധമായ ഉറവിടമാണ്. നട്സുകള് കഴിക്കുന്നത് ഓര്മ്മശക്തി വര്ദ്ധിപ്പിക്കാന് സഹായിക്കുന്നതായാണ് ന്യൂട്രിയന്റ്സ് ജേണലില് പ്രസിദ്ധീകരിച്ച പഠനത്തില് പറയുന്നത്.ബ്ലൂബെറി, സ്ട്രോബെറി തുടങ്ങിയവ ഭക്ഷണത്തില് ഉള്പ്പെടുത്തുന്നത് തലച്ചോറിന്റെ ആരോഗ്യം വര്ദ്ധിപ്പിക്കാന് സഹായിക്കുമെന്ന് ഫുഡ് ബയോകെമിസ്ട്രി ജേണലില് പ്രസിദ്ധീകരിച്ച പഠനത്തില് വ്യക്തമാക്കുന്നു.The post ആരോഗ്യമുള്ള നല്ല തലച്ചോറിനായി കഴിക്കൂ. ഈ ഭക്ഷണങ്ങള്! first appeared on MalayalamExpressOnline.